In the Vineyard Cottages | Resensies
In the Vineyard Cottages: Hooffoto's
In the Vineyard Cottages: The Vineyard Cottage
In the Vineyard Cottages: The Mountain Cottage
In the Vineyard Cottages: The Olive Cottage
4.8 uit 5van 37 resensies vir In the Vineyard Cottages
Theresa V - Nov 2019
Baie gemaklik met baie spasie in die huisie.
Baie lekker verblyf uit die gedruis van die stad, aan te beveel vir families ook.
Meiring L - Sep 2019
Vriendelike, hulpvaardige, uitstekende waarde vir geld in 'n pragtige omgewing.
Gerieflike, veilige eenhede in 'n pragtige omgewing, ideaal geleë om Stellenbosch en omgewing te verken. Uiters hulpvaardige bestuur. Kan sterk aanbeveel word.
Ina G - Aug 2019
Marlene het alles gedoen om ons verblyf so aangenaam moontlik te maak. Baie mooi omgewing.
Chené B - Mei 2019
Rustige atmosfeer, met die mooiste uitsig en perfek geleë.
Ons het heerlik gebly. Baie gasvry mense wat uit hulle pad gaan om alles so gerieflik en lekker as moontlik te maak. Dit is lekker naby Stellenbosch en Paarl en alles rondom ons was net mooi. Die kamers was baie netjies, met genoeg spasie vir almal. Die braai-area is ook net so fantasties ─ ons het heerlik gekuier. Ek beveel dit sterk aan! Ek sal elke keer teruggaan na hulle toe. Dit was awesome.
Johannes W - Mei 2019
Dit is ons tweede keer wat ons by In The Vineyard Cottages tuisgaan. Dit sal ook definitief nie ons laaste keer wees nie. Ons geniet elke oomblik daar! Als is altyd op sy plek en baie netjies en smaakvol! Ek sal dit definitief aanbeveel vir iemand wat lekker wil bly en rustigheid wil geniet!
Tinie T - Apr 2019
Privaat en goed geleë.
Ons het in die mountain view eenheid gebly. Dit is silwerskoon, heeltemal privaat en bevat al die geriewe wat nodig is vir 'n langnaweek in die Kaap. Die gasvrou is uiters vriendelik en behulpsaam.
Willem L - Mrt 2019
Pragtige uitvalsbasis vir Stellenbosch, Franschhoek en nie te ver van Kaapstad.
Ons was met 2 vriendinne, wat nog nooit hier was. Van die lughawe na veneyard gereis as goeie startpunt vir rondgang deur die omgewing. Die "meisies" (60 ers) het hul gate uit geniet van die skoonheid van hierdie land in die 3 dae. Met groot dank aan Marlene, die flukse, liewe en dappere eienaar.
Glad nie wat ons verwag het nie en baie ongelukkig daar weg.
"In the Vineyard Cottages" het reeds 28 resensies gehad toe ek bespreek het, en dit was omtrent 100% positief! Die foto's is regtig mooi geneem, en dit is getrou aan wat hulle bied, maar vertel nie die hele storie nie en skep 'n vals verwagting. Hier is my gesin se ervaring: 1) Die plek het sterk gestink van ou sigaretrook. Dit is ingetrek in alles. My neus het in die nag begin brand en ek het in my kar gaan slaap. 2) Die plek is beknop geleë, en teenaan 'n aangrensende eenheid gebou met net 'n kort muurtjie wat die stoepe skei. Die bure het gesit en rook op hulle stoep dan waai dit tot op ons stoep en in ons huisie in. Dit was onaangenaam. Die plek is gelys met "geen rook binneshuis nie", maar hulle sê nie dat bure net agter die muurtjie van jou braaier mag staan en rook nie. 3) Ons moes ons kar parkeer aan die ander kant van die bure se eenheid. Terwyl die bure op die stoep sit en kuier, moes ons reg voor hulle stoep verby sukkel met al ons tasse. Hulle was gawe bure, maar dis nie lekker as mense jou dophou terwyl jy intrek nie. 4) Soos by 'n tent kampterrein waar jy teen mekaar woon met oop "deure" stap die bure toe sommer gou om die muurtjie en kom maak vriende. Gaaf as ek gaan kamp met my tent, maar dis nie lekker as ek 'n selfsorg-eenheid bespreek het wat lyk of dit privaat weggesteek is in 'n wingerd nie. Daar was geen privaatheid nie. 5) Die mooi swart bank op die foto in die sitkamer is heeltemal deurgesit. Jy sit basies op die planke onder in die bank. Daar is nie meer sprake van stoffering nie. Dis erg ongemaklik. En dit word geadverteer as 'n oopvou-bed vir nog 'n persoon. 6) Die stoele in die sitkamer se stoffering was sigbaar vuil. Dis dalk gewas, maar lyk vuil en oud. Dis dalk ook deurgesit. Ek wou dit nie toets nie. 7) Net na ons ingetrek het, het die eienaar gloeilampe in die badkamer kom vervang. Ek verstaan nie hoekom dit nie gedoen is voor ons opgedaag het nie. 8) O ja, daar groei bietjie onkruid op die stoep teen die huis se mure en die tuin voor die eenheid was glad nie versorg nie. Grassooie groei al vir 'n geruime tyd in die beddings in, en net die gras word gesny, nie die rante nie. Dit lyk slordig. Eienaars is wel gawe mense en die plekkie was op 'n stadium mooi gewees, maar dit was heeltemal anders as wat ons verwag het en 'n onaangename ervaring om die minste te sê. Ek raai enige iemand af om hierdie plek te bespreek totdat die eienaar bg. probleme aangespreek het. Een e-pos en 'n paar oproepe later en ons het nuwe verblyf gehad vir die volgende aand en daar word gereël vir terugbetaling van ons besprekingsfooie.
Nelia D - Jan 2018
Rustige verblyf tussen die olyfbome en druiwe.
Dankie aan ons vriendelike gasvrou wat ook plek kon maak vir die twee kleintjies. Heerlik geswem in sement-dam, tussen wingerde gestap, sterre gekyk, gebraai. Geriewe skoon en gerieflik. Lekker groot familiestort. Water effens wisselvallig. Die besoeke van die plaashonde en die pou was ook lekker. Koffie- / eetplek met vars groente en geskenke oorkant die pad is ideaal. Ons sal weer kom.
Heidi V - Sep 2017
Dit was heerlik maar sou net graag warmwatersakke of elektriese kombersies wou hê, was nogal koud.
Vir ons wat van die Laeveld afkom was dit nogal koud, sou net bietjie warmer wou kry met 'n elektriese kombersies of warmwatersakkie. Iets om aan te dink asb. Verder was dit heerlik en lekker skoon.
Rensia V - Aug 2017
Ongelooflike lekker plek om te bly! Die eienaars is besonder behulpsaam en vriendelik. Die plek is uiters sentraal geleë met toegang tot baie wynplase en roetes binne 'n goeie radius. Dit is so 'n rustige omgewing met die mooiste uitsig. Ek sal die plekkie definitief weer besoek en dit met 'n geruste hart vir iemand aanbeveel. Baie dankie Marlene, jou plekkie is pragtig en iets besonders!
In the Vineyard Cottages's terugvoer
Baie dankie Rensia, vir jou mooi woorde! DIt was heerlik om julle hier te ontvang. Ons hoop om julle weer te sien
Ons het bietjie gesukkel om die ingang te kry op daardie besige pad. Hulle moet miskien net 'n groot genoeg bord(e) posit. Maar daarna het ons geweet waar die ingang was en maklik reggekom. Plek is ruim en netjies en alles wat jy nodig het. Die Great Danes voeg waarde tot die kuier! Ons program was te besig, wens ons het een dag afgevat net om die plaas en mense te geniet. Hulle vervaardig ook hulle eie olywe en perskekonfyt. Ons is baie vriendelik ontvang en ons is baie tevrede. Baie dankie.
Baie dankie dat julle by ons gekuier het! Volgende keer kuier ons 'n bietjie saam!
Dr Marianne T - Jul 2017
Dr Marianne T
Baie aangenaam lekker gebly.
Het aan al ons behoeftes voldoen. Kindervriendelik.
Jackie K - Jun 2017
Pragplek in 'n wingerd!
Dit is 'n ongelooflike mooi area en plek om in the bly. Baie maklik sigbaar van die hoofpad en maklik in en uit. Die geriewe is puik en silwerskoon. Die huisie wat ons ingebly het was lekker privaat en veilig.
Wilna D - Mrt 2017
Pragtige plaas. Lekker gebly. Cottages skoon en netjies.
Heerlike plek om te bly. Eienaars is baie vriendelik en behulpsaam. Cottage is skoon, netjies en ruim, rustige atmosfeer. Lekker na aan talle wynplase geleë, tog is dit rustig op 'n pragtige druiwe en olyfplaas.
Willie S - Mrt 2017
Ons het heerlik gebly in die Mountain Cottage. Die ligging is perfek en naby aan menigte ander wynplase en doendinge. Die Potbelly is baie naby geleë en perfek om ontbyt of middagete te geniet. Ons het ook sommer vleis daar gekoop en heerlik gebraai by die cottage. Die cottage was ook heerlik skoon en alles was baie gerieflik. Ons sal beslis weer hier kom oorbly.
Riana J - Feb 2017
Ontspanne, huislike atmosfeer.
Heerlik rustig, sentraal en baie gasvrye mense. Sal vir seker weer besoek.
Baie dankie vir die mooi boodskap en julle kuier by ons. Hoop om julle weer in die toekoms te sien.Vriendelike groete.
Joubert en Marlene Conradie
Plek vir die siel om te rus!
Ons het so lekker hier gebly! Marlene is vriendelik en behulpsaam. Die eenhede is groot, ruim en baie netjies. As ons kon sou ons definitief langer daar gebly het. En soos my Pa gesê het, definitief 'n plek wat mens moet onthou vir die toekoms!
Eugene M - Jan 2017
Dit was heerlik en sal beslis weer Olive Cottage bespreek.
Ons is hartlik verwelkom deur Joubert en Marlene. Ons drie nagte daar was besonders en die uitsig oor die wingerd en olyfbome met die berg agter was rerig 'n belewenis.
Andries W - Jan 2017
Goeie verblyf en ideaal om die Kaap van daar te verken.
Amanda S - Nov 2016
Vriendelike ontvangs in 'n rustige omgewing
P.s. O - Okt 2016
Joubert was baie vriendelik en behulpsaam. Die blyplek is baie skoon en netjies en lekker rustig. Dit sit ook lekker sentraal tussen Stellenbosch, Franschhoek, Wellington en Paarl.
Elmarie S - Mrt 2016
Altyd 'n plesier, voel soos my tweede huis!
In the Vineyard skep 'n ontspannende plaas atmosfeer, gekombineer met 'n wyn en olyfplaas. Dis sentraal geleë, baie rustig en baie lekker vir familie/vriende wegbreek. Ons gaan al vir die afgelope twee jaar daar tuis en sal weer en weer gaan!
Marlene en Joubert is baie vriendelik en hulpvaardig. Ons het regtig ons 4 nagte baie geniet. Koop gerus van Marlene se tuisgemaakte olyfolie, konfyt en atchar. Jy gaan nie spyt wees nie!
Dankie dat julle by ons gekuier het! Dit was heerlik om julle te ontmoet.
Dit was die eerste keer dat ons op 'n wynlandgoed gebly het. Die diens was absoluut ongelooflik en die blyplekkie knus en oulik. Omdat daar so baie vakansiedae was en in Desember is meeste plekke toe, het ons gesukkel om droogskoonmakers oop te kry vir ons wasgoed en Marlene was so fantasties om aan te bied om dit self vir ons te was. So 'n gasvrye paartjie! Die twee honde op die perseel het 'n ekstra "warmte" in ons harte gelos elke dag. Ons kinders kon vrylik op die perseel rondbeweeg en ons het nie vir een oomblik oor hul veiligheid bekommer nie. So sekuur! Die plaasdam (aka swembad) was 'n ekstra gelukkie in die hitte gedurende ons Desember vakansie. Ons besoek die Kaap as familie elke tweede jaar en ons sal beslis weer bespreek by hierdie oulike plekkie! Dankie Marlene en gesin vir die beste vakansie ooit!
Johan O - Okt 2015
Baie vriendelike en gasvrye plaasatmosfeer.
Beslis waarde vir geld. Sien julle volgende jaar weer.
Dit was heerlik om julle te ontmoet! Ons sien daarna uit om julle volgende jaar weer te sien! Vriendelike groete. Joubert en Marlene Conradie
Elvezo C - Sep 2015
Dit was baie aangenaam. Ons het die baie geniet.
Die rustigheid op die plaas was baie welkom. Ons gasvrou was baie vriendelik. Sal dit aanbeveel vir mense wat wil wegbreek. Lieflike kothuis.
Heerlik! Baie sentraal geleë en vriendelike, gasvrye eienaars!
Ek oordeel altyd 'n plek ten opsigte van sy linne. Goeie kwaliteit linne op die beddens en die plek was skoon en netjies. Dit voel amper as jy daar wegry dat jy die eienaars jare reeds ken! Sal by enigeen aanbeveel!
Elmarie S - Mrt 2015
Onvergeetlike vakansie op een van die mooiste plekke.
Ons gasheer en gasvrou is absoluut wonderlik, het ons met ope arms ontvang en regtig baie behulpsaam! Pragtige kothuise ek sal dit vir enige iemand aanbeveel en dis so naby aan van die beste wynplase. Was regtig een van my lekkerste vakansies nog!
Elsabie V - Aug 2014
Heerlik tuis en welkom gevoel!
Riana B - Mei 2014
Sou net 'n sterker lig in die badkamer sit, want dit is bietjie donker.
Johan S - Mei 2014
Eersteklas geriewe met skitterende diens!
Ons het heerlik gebly vir vier nagte! Sal ver moet soek om beter waarde vir geld te kry. Sal beslis weer hier tuisgaan.
Antoinette B - Feb 2014
As daar twee onafhanklike gesinne in die twee huisies is, is die mure maar dun.
Hennie B - Jan 2014
Ruim, veilig, sentraal, met uitsonderlike gasvryheid van die gasheer en gasvrou.
Die ideale plek vir vrede en rus vir jou gemoed. Koel in 'n warm omgewing, maar met baie warm gasvryheid, weg van die geroesmoes van die besige Stellenbosch. Baie sentraal met drie pragtige dorpe naby genoeg vir uitstappies - en tien-talle wynkelders en eetplekke binne 'n paar kilo's. Ons sal beslis weer gaan.
Sylvia D - Jan 2014
Kan verseker aanbeveel vir enige persoon.
Liza B - Nov 2013
Verblyf was heerlik! Wens ons kon langer bly.
Die verblyf is skoon en gerieflik en is baie lekker sentraal geleë. Daar is 'n heerlike braaiplek en speelplek vir kinders op die gras buite. Die gasheer en -vrou was baie vriendelik. Ons sal beslis weer daar inloer!
Frikkie D - Okt 2013
Baie goeie diens, vriendelike mense, en great plek!
Ons het ons verblyf baie geniet by dié fantastiese plek!
Kry 15% af op enige bespreking wat nie 'n Vrydag- of Saterdagaand insluit nie (minimum twee nagte se verblyf). Geldig vanaf 9 Sep 2020 tot 31 Okt 2020.
Adres: R44 tussen Klapmuts en Stellenbosch, Klapmuts, Paarl, 7625, Wes-Kaap
https://d288tngog90ix0.cloudfront.net/AAEAAQAAAAAAAAAAAAAAJGIyN2YyNWZlLTZjYTgtNGUxNy1iZDJlLTlhNTQ5NGVkYzNhMg?w=1440&h=960&fit=crop&auto=format was R1 800, nou Vanaf R1 530 per nag (plek vir 4) 37 5 1 5 R44 between Klapmuts and Stellenbosch Klapmuts 7625 Wes-Kaap 086 999 0018 14:00-20:00 10:00 -33.82318 18.868107